चोर ट्रांसफार्मर गाड़ी में नहीं डाल पाए तो जमीन पर ही छोड़ भागे
भोपालगढ़| जोधपुरभोपालगढ़ बस स्टेंड से कुछ ही दूरी पर स्थित तोलानाड़ी के पास शनिवार रात अज्ञात चोरों ने डिस्कॉम की ओर से लगाए गए ट्रांसफार्मर को चोरी के नीयत से ट्रांसफार्मर को गाड़ी में डालना चाहा लेकिन वह गाड़ी पास में लगने से ट्रांसफार्मर गाड़ी की बजाय जमीन पर नीच गिर गया। इस कारण चोर इसे छोड़ कर भाग गए। जाते-जाते कस्बे के सेवागर स्थित कुम्हारों के बास में एक घर में पड़ी ट्रॉली उठाकर ले गए। गश्त कर रहे होमगार्डों ने उन्हें रोकने की कोशिश की लेकिन वे अंधेरे में भाग निकले। जानकारी के अनुसार शनिवार देर रात एक गाड़ी में बैठकर अज्ञात लोग जोधपुर रोड स्थित तोलानाडी चोरी की नीयत से आए। ज्यादा सर्दी होने के कारण इस रोड पर लोगों की आवाजाही लगभग बंद ही थी। चोरों ने तोलानाड़ी के पास लगे बिजली के ट्रांसफार्मर को चुराने के लिए चलती लाइन में अंकुड़ी से तार फ्यूज को काट डाला। बाद में पोल के पास गाड़ी लगाकर ट्रांसफार्मर गाड़ी में नीचे उतारने की कोशिश की। लेकिन ट्रांसफार्मर भारी होने के कारण गाड़ी में नहीं घुसा और जमीन पर नीचे गिर गया। बाद में चोरों ने इसे उठाकर गाड़ी में रखने की कोशिश की लेकिन वे कामयाब नहीं हो सके। इस पर वे अपनी गाड़ी लेकर भाग गए। जहां गाड़ी रुकी, उस जगह पर सुबह छर्रे भी मिले। जब चोर वापस भाग रहे थे तो सेवाघर स्थित कुम्हारों के बास में केशाराम प्रजापत के घर में खडी ट्रॉली को अपनी गाड़ी के पीछे टॉचिंग करके ले गए।
भोपालगढ़. जमीनपर गिरा ट्रांसफार्मर।
hin_Deva hin_Deva bho_Deva